
PISMENA LICITACIJA ZA PRODAJU RABLJENIH AUTOBUSA
1. Prodavatelj
Pulapromet d.o.o.
Starih statuta 1a, 52100 Pula
OIB: 96328250067
(u daljnjem tekstu: Prodavatelj)
objavljuje Pismenu licitaciju za prodaju rabljenih  autobusa prikupljanjem pisanih ponuda.

2. Predmet prodaje
Predmet prodaje su četiri rabljena autobusa prema specifikaciji koja je sastavni dio ove objave.


Autobusi su u odličnom tehničkom i vizualnom stanju, tehnički su ispravni, registrirani te se nalaze u redovnoj uporabi u sustavu javnog gradskog prijevoza putnika na području Grada Pule.
Na autobusima su redovito obavljani svi propisani servisni pregledi (S1, S2 i SR) te su kontinuirano održavani u vlastitoj servisnoj radionici Pulaprometa d.o.o., sukladno planu održavanja i uputama proizvođača.
Planirani rok isporuke autobusa je do 31. srpnja 2026. godine.

3. Pravo sudjelovanja
Pravo sudjelovanja imaju sve domaće i strane fizičke i pravne osobe koje u propisanom roku dostave pisanu ponudu te uplate jamstvo za ozbiljnost ponude.


4. Jamstvo za ozbiljnost ponude
Jamstvo za ozbiljnost ponude iznosi 10 % početne cijene pojedinog autobusa (bez PDV-a).Jamstvo se uplaćuje na račun:
IBAN: HR6223600001102128289 Zagrebačka banka d.d.
s naznakom:
“Jamstvo za pismenu licitaciju – kupnja autobusa”.
Ponuditelju čija ponuda bude odabrana uplaćeno jamstvo uračunat će se u kupoprodajnu cijenu.
Ponuditeljima čije ponude ne budu odabrane jamstvo će biti vraćeno najkasnije u roku od 30 dana od završetka postupka.
Ponuditelj koji odustane od svoje ponude ili ne zaključi kupoprodajni ugovor u ostavljenom roku gubi pravo na povrat jamstva.

5. Podnošenje ponuda
Ponuditelj može podnijeti ponudu za jedan ili više autobusa.
Za svaki autobus podnosi se zasebna pisana ponuda na Obrascu ponude iz priloga ili na svom dokumentu koji sadrži sve podatke iz Obrasca ponude.
Ponuda mora sadržavati:
· Popunjen Obrazac ponude ili dokument sa podacima iz Obrasca ponude
· dokaz o uplati jamstva,
· presliku osobne iskaznice (fizička osoba) ili
· izvadak iz sudskog/obrtnog registra (pravna ili obrtnička osoba)

6. Rok i način dostave ponuda
Rok za dostavu ponuda je 21. srpnja 2026. godine do 23:59:59 sati.
Ponude se mogu dostaviti na jedan od sljedećih načina:
· U pisanom obliku – u zatvorenoj omotnici s naznakom:
„PONUDA ZA KUPNJU AUTOBUSA – NE OTVARATI“
na adresu:
Pulapromet d.o.o.
Starih Statuta 1a
52100 Pula
Ponude se mogu dostaviti osobno ili preporučenom poštom.




· Elektroničkim putem – na adresu elektroničke pošte:
info@pulapromet.hr
s naznakom u predmetu e-maila:
„Ponuda za kupnju autobusa “
Ponude, neovisno o načinu dostave, moraju biti zaprimljene do isteka roka za dostavu ponuda. Ponude zaprimljene nakon isteka roka neće se razmatrati.

7. Pregled autobusa
Zainteresirani ponuditelji mogu pregledati autobuse uz prethodnu najavu.
Kontakt osoba:
Darko Radetić
Rukovoditelj prometa i tehnike
Mob.: +385 99 222 6770 / Tel:+385 52 388 144

8. Pregled i ocjena ponuda
Po isteku roka za dostavu ponuda, Stručno povjerenstvo za provedbu pismene licitacije pregledat će i ocijeniti sve pravodobno zaprimljene ponude te utvrditi ispunjavaju li uvjete propisane ovom Pismenom licitacijom.
Stručno povjerenstvo će u roku od 8 (osam) dana od isteka roka za dostavu ponuda sastaviti zapisnik o pregledu i ocjeni ponuda te predložiti odabir najpovoljnijeg ponuditelja.
O ishodu postupka svi ponuditelji bit će pisanim putem ili elektroničkom poštom obaviješteni u najkraćem mogućem roku nakon donošenja odluke o odabiru najpovoljnije ponude.

9. Kriterij za odabir najpovoljnije ponude
Ponude koje ne ispunjavaju uvjete propisane ovom Pismenom licitacijom ili sadrže ponuđenu cijenu nižu od početne prodajne cijene neće se razmatrati.
Kriterij za odabir najpovoljnije ponude je najviša ponuđena kupoprodajna cijena.
U slučaju da dvije ili više valjanih ponuda sadrže istu najvišu ponuđenu cijenu, prednost će imati ponuda koja je ranije zaprimljena.

10. Zaključenje ugovora
Odabrani ponuditelj obvezan je u roku od 10 radnih dana od primitka obavijesti o odabiru zaključiti kupoprodajni ugovor te uplatiti cjelokupan iznos kupoprodajne cijene s PDV-om na račun Prodavatelja.
Ako odabrani ponuditelj odustane ili ne izvrši uplatu u propisanom roku, Prodavatelj može prihvatiti sljedeću najpovoljniju ponudu.

11. Primopredaja autobusa
Primopredaja autobusa izvršit će se nakon što kupac uplati cjelokupan iznos kupoprodajne cijene.
Sve troškove prijenosa vlasništva, registracije, prijevoza i ostale troškove snosi kupac.

12. Stanje vozila
Autobusi se prodaju po načelu:
“VIĐENO – KUPLJENO”.
Naknadne reklamacije neće se uvažavati.

13. Završne odredbe
Prodavatelj zadržava pravo poništiti ovu pismenu licitaciju ili odustati od prodaje autobusa u bilo kojoj fazi postupka bez posebnog obrazloženja i bez obveze naknade bilo kakvih troškova ili štete ponuditeljima.
Objava ove pismene licitacije bit će objavljena na mrežnoj stranici Pulaprometa d.o.o. te prema potrebi i u drugim javnim medijima.

